Reabilitarea străzii Victoriei, din municipiul Târgu Jiu, care a fost afectată de o serie de lucrări, vor începe din seara zilei de miercuri, 13 martie. Anunțul a fost făcut de societatea Edilitara.
"Vă informăm că în această seară, de la ora 20:00, Edilitara Public S.A. va începe lucrările premergătoare așternerii unui nou covor asfaltic pe strada Victoriei din Municipiul Târgu Jiu, pe tronsonul cuprins între Complex Parâng și intersecția cu strada 1 Decembrie 1918. Deoarece Distrigaz Sud Rețele nu a finalizat încă racordarea noilor conducte în zona intersecțiilor cu străzile Unirii, Corneliu Coposu, 30 Decembrie și Revoluției, acest lucru urmând să se încheie zilele următoare, vom începe lucrările de frezare a carosabilului din zona de Sud a tronsonului.
Ne cerem scuze pentru disconfortul creat și vă mulțumim pentru înțelegere!", au transmis reprezentanții societății Edilitara.